b'\n_START_ARTICLE_\nOnce Upon a Time in Mexico\n_START_PARAGRAPH_\nOnce Upon a Time in Mexico er en amerikansk/meksikansk action-thrillerfilm fra 2003, regissert av Robert Rodriguez. I hovedrollene medvirket et stjernespekket lag med Antonio Banderas, Johnny Depp, Salma Hayek, Willem Dafoe, Enrique Iglesias, Mickey Rourke og Eva Mendes.\n_START_SECTION_\nHandling\n_START_PARAGRAPH_\nForfulgt og merket av tragedie har El Mariachi (Antonio Banderas) trukket seg tilbake til et liv i isolasjon. Da en korrupt CIA-agent ved navn Sands (Johnny Depp) har bruk for hjelp til \xc3\xa5 sabotere den mektige og ondskapsfulle kartellbaron Barrillos (Willem Dafoe) attentatplaner mot Mexicos president, blir den \xc2\xabpensjonerte\xc2\xbb helt tvunget fram fra sitt hjemmested. Det er ikke bare Sands oppgave som kaller for El Mariachi har ogs\xc3\xa5 sine egne \xc3\xa5rsaker for \xc3\xa5 komme tilbake. I en atmosf\xc3\xa6re av revolusjon, gr\xc3\xa5dighet og hevnt\xc3\xb8rst tar han seg fram gjennom et truende landskap p\xc3\xa5 jakt etter Barrillo og hans menn - med god hjelp fra sine to p\xc3\xa5litelige \xc2\xabgitarkamerater\xc2\xbb Lorenzo (Enrique Iglesias) og Fideo (Marco Leonardi).'